CAMARA DE

COMPTOS

DE NAVARRA

NAFARROAKO

KONTUEN

GANBERA

Eguesibarko Udala, 2014

2015eko abendua

Aurkibidea

ORRIALDEA

[I. Sarrera 4](#_Toc446328346)

[II. Helburua 8](#_Toc446328347)

[III. Norainokoa 9](#_Toc446328348)

[IV. Iritzia 11](#_Toc446328349)

[IV.1. 2014ko kontu orokorrari buruzko finantza-iritzia 12](#_Toc446328350)

[IV.2. Legezkotasunaren betetzeari buruzko iritzia 12](#_Toc446328351)

[IV.3. Udalaren 2013ko egoera ekonomiko-finantzarioa 12](#_Toc446328352)

[IV.4. Aurrekontu-egonkortasuneko eta finantza-iraunkortasunaren helburuak betetzea. 16](#_Toc446328353)

[IV.5. Aurreko txostenetan Kontuen Ganberak emandako gomendioen betetze-maila. 18](#_Toc446328354)

[V. Udalaren 2014ko kontu orokorraren laburpena 20](#_Toc446328355)

[V.1. 2014ko aurrekontu bateratuaren betetzearen egoera-orria 20](#_Toc446328356)

[V.2. 2014ko aurrekontu-emaitza 21](#_Toc446328357)

[V.3. Diruzaintza-gerakinaren egoera-orria 2014ko abenduaren 31n 21](#_Toc446328358)

[V.4. Udalaren egoera-balantzea 22](#_Toc446328359)

[V.5. Udalaren irabazien eta galeren kontua. 23](#_Toc446328360)

[VI. Udalari eta haren menpeko enteei buruzko iruzkinak, ondorioak eta gomendioak 24](#_Toc446328361)

[VI.1. Alderdi orokorrak 24](#_Toc446328362)

[VI.2. Langileak 25](#_Toc446328363)

[VI.3. Ondasun arruntetako eta zerbitzuetako gastuak 28](#_Toc446328364)

[VI.4. Transferentzien ondoriozko gastuak 29](#_Toc446328365)

[VI.5. Inbertsioak 30](#_Toc446328366)

[VI.6. Aurrekontuko diru-sarrerak 31](#_Toc446328367)

[VI.7. Hirigintza 33](#_Toc446328368)

[VI.8. Andacelay SL sozietate publikoa. 34](#_Toc446328369)

[VI.9. Gestión y Promoción Egüés 21-II SL sozietate mistoa 35](#_Toc446328370)

[Behin-behineko txostenari aurkeztutako alegazioak 37](#_Toc446328371)

I. Sarrera

Bere jarduketa-programari jarraituz, Kontuen Ganberak Eguesibarko Udalaren eta haren menpeko enteen 2014ko kontu orokorraren erregulartasunari buruzko fiskalizazioa egin du.

Eguesibarko Udalak 53,57 km2 ditu; Altzuza, Ardanatz, Azpa, Badoztain, Egues, Elkano, Elia, Ibiriku, Olatz eta Sagasetako kontzejuek, Etxalatz, Amokain, Erantsus, Elizmendi eta Egulbatiko jaurerriek eta Uztarroze, Gorraitz eta Sarrigurengo herriguneek osatzen dute.

2014ko urtarrilaren 1ean, 19.014 biztanle zituen; horietatik, ehuneko 85 inguru Sarrigurenen eta Gorraitzen bizi dira. Jasota utzi behar da, halaber, 2006tik Udalak biztanle kopurua hirukoiztu duela.

Udalaren eta haren menpeko erakundeen osaera ondoko grafikoan agertzen da:

UDALA

GESTIÓN Y PROMOCIÓN EGÜÉS 21-II SL

ENPRESEN

SEKTORE PUBLIKOA

ANDACELAY SL

EGUESIBARKO UDALA

2014ko ekitaldia ixtean, erakunde horien funtsezko datu ekonomikoak honako hauek ziren:

* Administrazioaren sektore publikoa:

|  |  |  |  |
| --- | --- | --- | --- |
| Entitatea | Aitortutako betebeharrak | Aitortutako eskubideak | Langileak, 2014-12-31n |
| Udala | 9.469.895 | 10.327.905 | 122 |

* Sozietate publikoak.

2004ko urrian, Udalak Andacelay SL Udalaren hirigintza-sozietatea sortu zuen, bazkide bakarra Udala duela. Sozietate horrek ehuneko 51eko partaidetza dauka “Gestión y Promociones Egües 21-II SL” sozietate mistoan –2010ean sortua–.

Bi sozietate hauek udaletxean dute egoitza soziala.

Bi sozietateei buruzko datu nagusiak hauek dira:

|  |  |  |  |  |  |
| --- | --- | --- | --- | --- | --- |
| Enpresa publikoak | Diru-sarrerak | Gastuak | Langileak, 2014-12-31n | Ekitaldiko emaitzak | Epe luzeko zorra |
| Andacelay SL | 102.230 | 86.781 | 1 | 15.449 | - |
| Gestión y Promoción Egüés 21 II S.L. | 1.665.037 | 1.654.269 |  | 10.768 | 2.596.414 |

* Mankomunitateak

Eguesibarko Udala Iruñerriko Mankomunitatean sarturik dago, eta haren bidez ematen ditu uraren ziklo integralaren zerbitzuak, hiri-hondakin solidoen kudeaketa- eta tratamendu-zerbitzuak, eskualdeko hiri-garraiokoak eta ibai-parkearen kudeaketakoak. Udalak 2014an Mankomunitateari honako kontzeptu hauengatiko transferentziak egin dizkio:

|  |  |
| --- | --- |
| Zerbitzuak | 2014ko ekarpenak |
| Eskualdeko hiri-garraioa | 267.129 |
| Ibai-parkearen kudeaketa | 47.861 |
| Guztira | 314.990 |

Laburpen-taula honetan bai Udalak ematen dituen zerbitzuak, bai haiek emateko modua agertzen dira.

|  |  |  |  |  |  |
| --- | --- | --- | --- | --- | --- |
| Udal zerbitzuak | Udala | Merkataritza sozietate osoa | Mankomunitatea | Zerbi. Kontr.  | Merkataritza sozietate mistoa |
| Zerbitzu administratibo orokorrak | X |  |  |  |  |
| Oinarrizko gizarte-zerbitzua | X |  |  |  |  |
| Etxez etxeko laguntza-zerbitzua | X |  |  |  |  |
| Genero indarkeriaren prebentzioa |  |  |  | X |  |
| Lehen eta bigarren hezkuntzarako hezkidetza-programak |  |  |  | X |  |
| Atezaintza | X |  |  |  |  |
| Berdintasun zerbitzuak  | X |  |  |  |  |
| Tokiko enplegu eta garapen zerbitzuak | X |  |  |  |  |
| Kirolak | X |  |  |  |  |
| Kultura | X |  |  |  |  |
| Musika eskola | X |  |  |  |  |
| Hirigintza | X | X |  |  | X |
| Lorategiak | X |  |  | X |  |
| Uraren ziklo integrala |  |  | X |  |  |
| Hiri-hondakinak |  |  | X |  |  |
| Garraio publikoa |  |  | X |  |  |
| Haur hezkuntzako zentroaren zerbitzua, 0-3 urteko zikloa | X |  |  | X |  |
| Udal eraikinen garbiketa eta mantentze-lanak |  |  |  | X |  |
| Bide garbiketa | X |  |  |  |  |
| Kirol instalazioen funtzionamendua |  |  |  | X |  |
| Kirol instalazioetako taberna-jatetxearen kudeaketa  |  |  |  | X |  |
| Udal liburutegia eta ludoteka | X |  |  | X |  |
| Familia laguntzarako zentroa |  |  |  | X |  |
| Hiriko udalekuaren kudeaketa | X |  |  | X |  |
| Diru-bilketa exekutiboa | X |  |  | X |  |

Toki entitateari 2014ko ekitaldian aplikatzekoa zaion araubide juridikoak funtsean osagai hauek ditu: Nafarroako Toki Administrazioari buruzko 6/1990 Foru Legea, Nafarroako Toki Ogasunei buruzko 2/1995 Foru Legea eta Toki Araubidearen Oinarriak arautzen dituen 7/1985 Legea, bai eta sektorekako araudi indarduna ere.

Udalaren 2014ko aurrekontua 2014ko apirilaren 10ean onetsi zen behin betiko (2014ko martxoaren 6ko osoko bilkuran); hau da, legez ezarritako epetik kanpo.

2014ko ekitaldiko kontu orokorra 2014ko irailaren 1ean onetsi zuen Udalaren Osoko Bilkurak.

Txostenak sei atal ditu, sarrera hau barne. Bigarren atalean, txostenaren helburuak azaltzen dira, eta hirugarrenean, berriz, egindako lanaren norainokoa. Laugarrenean, 2014ko kontu orokorraren inguruko gure iritzia agertzen da. Bosgarrenean, Udalaren finantzen egoera-orri nagusien laburpen bat. Azkenik, seigarren atalean, erakundearen antolaketa eta Udalaren barne-kontrola hobetzeko egokitzat jotzen ditugun iruzkin, ondorio eta aholkuak biltzen dira, arloz arlo.

Halaber, eranskin batean jaso da Udalak 2014ko ekitaldiko kontuekin egindako oroitidazkia.

Eskerrak eman nahi dizkiegu Eguesibarko Udaleko langileei lan hau egiteko eman diguten laguntzarengatik.

II. Helburua

Nafarroako Toki Administrazioari buruzko uztailaren 2ko 6/1990 Foru Legearekin, Nafarroako Toki Ogasunei buruzko martxoaren 10eko 2/1995 Foru Legerekin eta Nafarroako Kontuen Ganberari buruzko abenduaren 20ko 19/1984 Foru Legearekin bat, Eguesibarko Udalaren 2014ko ekitaldiko kontu orokorraren arauzkotasunari buruzko fiskalizazioa egin dugu.

Txostenak helburu du honako puntu hauei buruzko gure iritzia agertzea:

* Ea Eguesibarko Udalaren 2014ko ekitaldiko kontu orokorrak egoeraren irudi zehatza erakusten duen alderdi nabarmen guztietan, hots, ondareari, gastu eta diru-sarreren aurrekontuaren likidazioari eta 2014ko abenduaren 31ko finantza-egoerari dagokienez, bai eta data horretan amaitutako urteko ekitaldian egindako eragiketen emaitzei dagokienez ere, aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitate-printzipio eta -irizpideei jarraituz betiere.
* Eguesibarko Udalak 2014an izandako jarduerari aplikatzekoa zaion legediaren betetze-maila.
* Udalaren finantza-egoera 2014ko abenduaren 31n.
* 2014ko ekitaldirako aurrekontu-egonkortasuneko eta finantza-iraunkortasuneko helburuen betetzea, eskuragarri dagoen informazioari jarraituz.
* Ganbera honek 2013ko fiskalizazio-txostenean eman zituen gomendioak noraino aplikatu diren.

Txosten honetan, Udalak ezarritako barne-kontroleko sistema, sistema administratiboa eta kontabilitate- nahiz kudeaketa-sistemak hobetzeko edota osatzeko egokitzat jo ditugun aholkuak ere gehitu ditugu.

III. Norainokoa

Eguesibarko Udalaren 2014ko ekitaldiari buruzko kontu orokorrak honako elementu nagusiak biltzen ditu:

* Erakundearen beraren kontua: Aurrekontuaren likidazioari buruzko egoera-orria, ekitaldiko aurrekontu-emaitza, diruzaintza-gerakina, egoera-balantzea eta emaitzen kontua.
* Andacelay SL hirigintza sozietatearen urteko kontuak.
* Kontu orokorraren eranskinak: oroitidazkia, kontu-hartzailetzaren txostena, Andacelay SL hirigintza-sozietatearen kontuak eta Gestión y Promoción Egüés 21 II SLren 2012tik 2014ra bitarteko ekitaldietako urteko kontuak.

Zorraren egoeran ez dira aipatzen udal-sozietateen kreditu-operazioak.

Gestión y Promoción Egüés 21 II SL sozietate mistoari dagokionez, 2012tik 2014ra bitarteko ekitaldietako urteko kontuak, beren auditoria-txostenekin, informazio osagarri gisa erantsi dira Udalaren kontu orokorraren espedientean, zeren eta, aurreko txostenean esaten zen bezala, formulatu gabe eta auditatu gabe baitzeuden.

Lana Espainiako Estatuko Kanpo Kontroleko Organo Publikoak Koordinatzeko Batzordeak onetsitako eta Kontuen Ganberaren fiskalizazio-eskuliburuan garatutako sektore publikoaren auditoriari buruzko printzipioei eta arauei jarraituz gauzatu da; zehazki, honakoak aplikatu dira: "Fiskalizazio edo auditoria finantzarioaren oinarrizko printzipioak" izeneko ISSAI-ES 200 araua eta "Betetzeari buruzko fiskalizazioaren edo auditoriaren oinarrizko printzipioak" izeneko ISSAI-ES 400 araua. Inguruabarren eta azterlanaren helburuen arabera, beharrezkotzat jo ditugun hautaproba edo prozedura tekniko guztiak aplikatu dira; prozedura horien artean laginen teknika edo kontusail edo eragiketa jakin hautatuak aztertzeko teknika erabili dira.

Zehazki, Udalari dagokionez, aurrekontuen eta finantzen egoera-orrien edukia eta koherentzia eta aplikatu diren oinarrizko prozedura administratiboak aztertu dira; halaber, antolaketa, kontabilitate eta barne-kontroleko alderdi nagusiak ere aztertu dira.

Horri dagokionez, kontuan hartu beharra dago ezen 2011n ikerketa batzorde bat sortu zela azken urteetan bai Udalak, bai haren sozietate publikoek egin dituzten kontratazio- eta kudeaketa-prozedura batzuk direla eta. Batzorde horren ondorioak Udalaren Osoko Bilkurak onetsi zituen 2012ko maiatzean, eta ondorio horiek Agoizko Epaitegiari, fiskaltzari eta Foru Ogasunari helarazi zitzaizkien, jarduketa horietatik erator litezkeen erantzukizunak erabaki zitzaten.

Udal sozietateei dagokienez, 2014ko ekainaren 26an, Kontuen Ganberak "Eguesibarko Udalaren sozietate publikoen kudeaketa (2004-2013)" izenburuko txostena argitaratu zuen. Parlamentuak eskatuta egin zuen txostena. Hartan, agerian jarri zen erantzukizun juridikoen mota desberdinak daudela, Udalak egindako hirigintza-kudeaketaren ondoriozkoak.

Udal sozietate horien kontuei dagokienez, Andacelay SL sozietatearen 2014ko urteko kontuak direla eta, kanpoko auditoreek auditoria finantzarioko txostena egin dute.

Gestión y Promoción Egüés 21-II SL sozietate mistoak 2012ko eta 2013ko kontuak egin eta onetsi ditu 2015eko ekainaren 29an eta 30ean, hurrenez hurren; 2014koak, berriz, Akziodunen Batzarrak 2015eko uztailaren 2an onetsi zituen. Kanpoko auditoreek egindako auditoria-txosten bat badute.

IV. Iritzia

Eguesibarko Udalaren 2014ko ekitaldiko kontu orokorra fiskalizatu dugu. Haren kontabilitatearen egoera-orriak laburbilduta jaso ditugu txosten honetako V. atalean.

Udalaren erantzukizuna

Alkatea da kontu orokorrak egiteko eta aurkezteko ardura duena. Halako moduz egin behar ditu non leialki irudikatuko baitituzte Udalaren aurrekontu-likidazioa, ondarea, emaitzak eta finantza-egoera, aplikatzekoa den finantza-informazio publikoari buruzko arau-esparruarekin bat; erantzukizun horrek hartzen ditu iruzurraren edo akatsen ondoriozko ez-betetze materialetatik libre dauden kontu orokorrak egin eta aurkezteko beharrezkoa den barne kontrolaren kontzepzioa, ezarpena eta mantentzea.

Udalak, gainera, bermatu beharko du finantzen egoera-orrietan islatutako jarduketak, finantza-eragiketak eta informazioa bat datozela indarreko araudiarekin.

Nafarroako Kontuen Ganberaren erantzukizuna

Gure erantzukizuna da iritzi bat adieraztea erantsitako kontu orokorren fidagarritasunari buruz eta gure fiskalizazioan oinarrituta egin diren eragiketen legezkotasunari buruz. Horretarako, hura egin dugu Kanpo Kontroleko Erakunde publikoen fiskalizaziorako oinarrizko printzipioen arabera. Printzipio horiek exijitzen dute etikaren arloko eskakizunak bete ditzagula, bai eta fiskalizazioaren plangintza eta exekuzioa egin dezagula ere, honako helburuarekin: kontu orokorretan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.

Fiskalizazio batek eskatzen du prozedura batzuk aplika ditzagula auditoria-ebidentzia bat lortzeko zenbatekoei eta kontu orokorretan adierazitako informazioari buruz, bai eta eragiketen legezkotasunari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan –entitateak kontu orokorrak egin ditzan garrantzitsua baita– inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez. Auditoria batek barne biltzen du, era berean, aplikatutako kontabilitate-politiken egokitasuna eta arduradunek egindako kontabilitate-estimazioen arrazoizkotasuna, bai eta kontu orokorren aurkezpena ere, oro har.

Gure ustez lortu dugun auditoria-ebidentziak behar adinako oinarria eta oinarri egokia jasotzen du gure fiskalizazio-iritzia emateko.

Finantzen eta legezkotasunaren betetzeari buruzko fiskalizazioaren emaitzatik honako **iritzia** eratortzen da.

IV.1. 2014ko kontu orokorrari buruzko finantza-iritzia

Iritzia

Udalaren 2014ko ekitaldiko Kontu Orokorrak fidelki jasotzen ditu alderdirik behinenetan gastuen eta diru-sarreren aurrekontuen likidazioa, abenduaren 31ko ondare-egoera eta egin dituen eragiketen emaitzak. Halaber, behar bezala interpretatu eta ulertzeko behar den informazio guztia biltzen du, aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraituz betiere.

Finantzen fiskalizazioari buruz daukagun irudian eraginik izan gabe, zalantza batzuk badaude ikerketa batzorde horrek aurrera eraman dituen jarduketak direla-eta Udalak nozi litzakeen ondorio ekonomikoak kuantifikatzeari buruz eta Kontuen Ganberaren txostenari buruz.

IV.2. Legezkotasunaren betetzeari buruzko iritzia

Egindako lanaren norainokoaren neurrian, esan daiteke 2014ko ekitaldian Udalaren jarduera ekonomiko eta finantzarioa, oro har, legezkotasun printzipioari jarraituz egin dela.

IV.3. Udalaren 2013ko egoera ekonomiko-finantzarioa

Udalbatzako Osoko Bilkurak hasierako onespena eman zion 11,7 milioi euroko gastuen eta diru-sarreren aurreikuspena zuen aurrekontu orekatu bati. Aurreikuspen hori 350.000 euro igo da aurrekontu-aldaketen bitartez –ehuneko hiruko igoera, hain zuzen–. Behin betiko aurreikuspenak, beraz, 12 milioi eurokoak dira bai diru-sarrerei, bai gastuei dagokienez.

Aurrekontu-aldaketak nagusiki langileen gastuen eta inbertsio errealen kontusail batzuk handitzeko egindako kreditu bereziei, kreditu-transferentziei eta kreditu-osagarriei dagozkie.

Aitortutako betebeharrak 9,5 milioi eurokoak izan dira eta ehuneko 79ko betetze-maila izan dute.

Betetze-ehuneko handiena duten gastu-kapituluak langileenak (ehuneko 98) eta ondasun eta zerbitzuen erosketena (ehuneko 96) dira. Gastu finantzarioen kapitulua kontuan hartu gabe, bere zenbateko txikia dela eta, betetze maila txikiena duena inbertsioena da, ehuneko 24ko betetzea baitu. Portzentaje txiki hori neurri batean azaldu daiteke haur hezkuntzako zentroa ez delako egin udal aurrekontuaren kargura.

Aitortutako zuzenekoek 10,3 milioi egiten dute, ehuneko 86ko betetze-mailarekin, funtsean finantza-pasiboen kapituluaren betetzea nulua izan delako, aurreko atalean aipatutakoa dela-eta zorrik hartu ez delako.

Diru-sarrera aipagarrienen kapituluek –tributu bidezkoenak eta transferentzia bidezkoenak– 100eko 100etik gorako betetzea izan dute kasu guztietan.

Haien izaerari erreparatuta, gastu arruntak eta inbertsio errealak gastu guztien ehuneko 93 eta ehuneko zazpi dira, hurrenez hurren. Diru-sarrera arruntak guztizkoaren ehuneko 98 dira. Tributu bidezko diru-sarrerak (I. kapitulutik III. kapitulura) gastu arrunten (I. kapitulutik IV. kapitulura) ehuneko 66 egiten dute 2014an; 2013an, berriz, ehuneko 59 ziren. Horrek esan nahi du Udalaren finantza-egitura hobetu egin dela.

Tributu bidezko diru-sarrerak Udalaren diru-sarrera guztien ehuneko 56 dira 2014an; 2013an, berriz, ehuneko 55 ziren. Transferentziek diru-sarreren ehuneko 42 egiten dute (2013an ehuneko 41 ziren) eta ondare bidezko diru-sarrerek eta bestelako diru-sarrerek, 2014an, diru-sarreren ehuneko bi egiten dute (2013an, ehuneko lau ziren).

Gastuen arloan, langile-gastuek gastu guztien ehuneko 47 dira 2014an (2013an ehuneko 48 ziren). Bestelako gastu arruntak ehuneko 46 dira (2013an, ehuneko 40 ziren), eta inbertsioen arloko gastua ehuneko zazpi da 2014an (ehuneko hiru zen 2013an).

Laburbilduz, taula honetan adierazten da zertarako erabili eta nola finantzatu den Udalaren gastuen 100 euroko bakoitza:

|  |  |  |  |
| --- | --- | --- | --- |
| Gastuaren izaera | Zenbatekoa | Finantzabidea | Zenbatekoa |
| Langileak | 47 | Tributu bidezko diru-sarrerak | 56 |
| Bestelako gastu arruntak | 46 | Transferentziak  | 42 |
| Inbertsio errealak | 7 | Ondare bidezko diru-sarrerak eta beste | 2 |
|  | 100 |  | 100 |

Hona Udalaren 2014rako aurrekontuaren betetzeari eta betetze horrek 2013tik izan duen bilakaerari buruzko datu ekonomikoak:

|  |  |  |  |
| --- | --- | --- | --- |
|  | 2014 | 2013 | Aldea (%),2014/2013 |
| Aitortutako betebeharrak, guztira | 9.469.895 | 9.201.715 | 3 |
| Betebehar ez-finantzarioak (1. kapitulutik 7.era) | 9.469.895 | 9.201.715 | 3 |
| Likidatutako eskubideak, guztira | 10.327.905 | 9.527.151 | 8 |
| Eskubide ez-finantzarioak (1. kapitulutik 7.era) | 10.257.331 | 9.493.417 | 8 |
| Gastu arruntak (1. kapitulutik 4.era) | 8.800.195 | 8.886.133 | -1 |
| Funtzionamendu-gastuak (1., 2. eta 4. kapituluak) | 8.799.678 | 8.882.232 | -1 |
| Kapital-gastuak (6. eta 7. kapituluak) | 669.699 | 315.582 | 112 |
| Finantza-eragiketen gastuak (8. eta 9. kapituluak) | 0 | 0 |  |
| Diru-sarrera arruntak (1. kapitulutik 5.era) | 10.251.176 | 9.425.062 | 9 |
| Tributu bidezko diru-sarrerak (1. kapitulutik 3.era) | 5.794.214 | 5.246.440 | 10 |
| Finantza-eragiketen diru-sarrerak (8. eta 9. kapituluak) | 76.729 | 102.089 | -25 |
| Diru-laguntzen menpekotasunaren ehunekoa | % 42 | % 42 |  |
| Zergen bidezko diru-sarrerak / gastu arruntak | % 66 | % 59 | 11 |
| Saldo ez-finantzarioa | 787.436 | 291.702 | 170 |
| Aurrekontu-emaitza doitua | 902.855 | 325.436 | 177 |
| Aurrezki gordina | 1.451.497 | 542.830 | 167 |
| Finantza-zama (3. eta 9. kapituluak) | 517 | 3.901 | -87 |
| Aurrezki garbia | 1.450.980 | 538.929 | 169 |
| Zorpetze-mailaren ehunekoa | % 0 | % 0 |  |
| Zorpetzearen mugaren ehunekoa | % 14 | % 6 | 133 |
| Zorpetze-ahalmenaren ehunekoa | % 14 | % 6 | 133 |
| Diruzaintza-gerakina, guztira | 1.681.298 | 988.518 | 70 |
| Gastu orokorretarako diruzaintza-gerakina | 1.681.298 | 988.518 | 70 |
| Zor bizia | 0 | 0 |  |

Izaera arrunteko gastuek ehuneko 1 egin dute behera, funtsean ondasun arrunten eta zerbitzuen kapituluak behera egin duelako; diru-sarrera arrunten kapituluak, berriz, ehuneko bederatzi egin du gora. Igoera hori zor zaio, batez ere, zuzeneko zergen diru-bilketan izan den igoerari, bai eta transferentzia arrunten kapituluari ere.

Aurrekontu saldo ez-finantzarioa 787.436 euro positiboa da; 2013an, ordea, 291.702 euro positiboa izan zen. Saldo horrek erakusten digu diru-sarrera ez-finantzarioak nahikoak izan direla izaera bereko gastuak finantzatzeko.

2014ko ekitaldia ixtean, aurrekontuko emaitza bateratu doituak 902.855 euroko superabita erakutsi du. 2013an, emaitza 325.436 euroko superabita izan zen; horrek esan nahi du emaitzak 577.419 euro egin duela gora, 2013koa baino ehuneko 177 handiagoa baita.

Bai aurrezki gordinak, bai aurrezki garbiak nabarmen egin dute hobera 2013koekin alderatuta.

Udalaren gastu orokorretarako diruzaintza-gerakina 2014an 1.681.298 eurokoa da; 2013an, berriz, 988.518 eurokoa zen.

2014ko abenduaren 31n, Udalak ez du zorrik inongo finantza-entitaterekin.

Eguesibarko Udalak 2006-2014 aldian honako bilakaera izan du diru-sarreretan eta gastuetan:

|  |
| --- |
| Diru-sarrerak (aitortutako eskubide garbiak) |
| Kapitulua | Izena | 2006 | 2007 | 2008 | 2009 | 2010 | 2011 | 2012 | 2013 | 2014 |
| 1 | Zuzeneko zergak | 1.403.465 | 1.626.838 | 1.917.280 | 2.515.443 | 2.612.630 | 2.469.072 | 2.929.816 | 3.503.404 | 3.910.657 |
| 2 | Zeharkako zergak | 10.239.250 | 4.622.638 | 1.269.407 | 1.063.717 | 1.631.306 | 808.142 | 213.549 | 270.486 | 254.860 |
| 3 | Tasak, prezio publikoak eta beste diru-sarrera batzuk | 1.294.329 | 1.070.383 | 1.063.166 | 1.125.931 | 1.379.449 | 1.387.080 | 1.250.683 | 1.472.550 | 1.628.696 |
| 4 | Transferentzia arruntak | 1.465.831 | 1.754.000 | 2.101.282 | 2.396.374 | 2.693.349 | 3.116.127 | 3.241.973 | 3.914.883 | 4.363.644 |
| 5 | Ondare diru-sarrerak eta herri-lurren aprob. | 109.507 | 215.880 | 191.703 | 74.662 | 318.813 | 221.962 | 40.508 | 263.739 | 93.318 |
| 6 | Inbertsio errealen besterentzea | 3.270.588 | 0 | 2.500 | 0 | 200 | 0 | 20.000 | 3.500 | 6.155 |
| 7 | Kapital-transferentziak | 284.501 | 96.009 | 187.506 | 1.438.751 | 1.018.119 | 216.674 | 112.068 | 64.855 | 0 |
| 8 | Finantza-aktiboak |  |  |  |  |  |  |  | 33.734 | 70.574 |
| 9 | Finantza-pasiboak | 600 | 674 | 0 | 0 | 0 | 0 | 0 | 0 | 0 |
| Guztira | 18.068.071 | 9.386.422 | 6.732.844 | 8.614.878 | 9.653.866 | 8.219.057 | 7.808.597 | 9.527.151 | 10.327.905 |
|  |  |  |  |  |  |  |  |  |  |  |
| Gastuak (aitortutako betebehar garbiak) |
| Kapitulua | Izena | 2006 | 2007 | 2008 | 2009 | 2010 | 2011 | 2012 | 2013 | 2014 |
| 1 | Langile-gastuak | 2.529.715 | 2.902.914 | 3.179.843 | 3.531.622 | 3.646.363 | 3.836.810 | 3.860.347 | 4.448.703 | 4.439.036 |
| 2 | Ondasun arrunten eta zerbitzuen gastuak | 2.048.851 | 2.510.660 | 2.836.870 | 2.752.678 | 2.895.451 | 3.548.193 | 3.568.781 | 3.697.993 | 3.525.039 |
| 3 | Finantza-gastuak | 108 | 15 | 0 | 0 | 238 | 0 | 138 | 3.901 | 517 |
| 4 | Transferentzia arruntak | 495.138 | 502.124 | 588.296 | 581.507 | 766.975 | 701.722 | 690.415 | 735.536 | 835.603 |
| 6 | Inbertsio errealak | 4.605.664 | 6.250.449 | 2.243.488 | 1.601.128 | 2.604.820 | 1.221.552 | 428.141 | 305.582 | 669.699 |
| 7 | Kapital-transferentziak | 7.173 | 21.028 | 8.917 | 4.949 | 8.551 | 304.582 | 23.582 | 10.000 | 0 |
| 8 | Finantza-aktiboak | 0 | 0 | 0 | 0 | 0 | 0 | 0 | 0 | 0 |
| 9 | Finantza-pasiboak | 360.607 | 370.890 | 360.607 | 360.607 | 420.607 | 0 | 0 | 0 | 0 |
| Guztira | 10.047.256 | 12.558.080 | 9.218.021 | 8.832.491 | 10.343.005 | 9.612.859 | 8.571.404 | 9.201.715 | 9.469.895 |

Udala 2006an 5.379 biztanle izatetik 2014an 19.014 biztanle izatera pasa da. Igoera hori, logikoa denez, lotuta egon da inbertsio-jarduera handi batekin, eta igoera nabarmenak eragin ditu herriarekin lotutako diru-sarreretan eta gastuetan. Halaber, 2006an eta 2007an aipagarriak dira inbertsioetan egindako gastuak eta zeharkako zergen bidezko diru-sarrerak.

Ikusten da zuzeneko zergek etengabe egin dutela gora, 2006ko ekitaldian 1.403.465 eurokoak izatetik 2014an 3.910.657 eurokoak izatera pasa baitira (ehuneko 178 egin dute gora); zeharkako zergek, berriz, behera egin dute, eta 2006an 10.329.250 eurokoak izatetik 2014an 254.860 eurokoak izatera pasa dira (ehuneko 97,53 egin dute behera).

Gastuei dagokienez, ikusten da aipatutako aldian antzeko zenbatekoei eutsi zaiela, baina osaketa oso desberdinarekin. Hartara, 2006an eta 2007an inbertsioak oso aipagarriak dira; gero langile-gastuak eta ondasun arrunten eta zerbitzuen arloko gastuak gora egiten joan dira.

Azken ekitaldietan, diru-sarreren eta gastu arrunten arteko desoreka bat gertatua zen. Desoreka hori hirigintza-jarduketetatik heldutako diru-sarrerekin konpentsatzen zen. 2013ko ekitaldia lehenengoa da non, hirigintzako diru-sarrera adierazgarriak falta izanda, diru-sarrera arruntak nahikoak izan diren gastu arruntak finantzatzeko; ekitaldiaren amaieran, aurrekontu-emaitza positiboa izan da, eta diruzaintza-gerakinak gora egin du aurreko ekitaldikoarekin alderatuta; badirudi egoera hori finkatu egin dela 2014an.

Laburbilduz, 2013an eta 2014an Udalak diru-sarrera gehiago sortu ditu, eta horri gehituta gastuei eutsi egin diela, aurreko ekitaldietatik arrastaka zeharren egoerari buelta eman dio, eta aurrekontu-emaitzetan eta diruzaintza-gerakinean emaitza positiboetara itzuli da.

2013an aurrezki gordin positiboa lortuta izan zen aldaketaren ondoren, eta Udalak zorpetzerik eduki gabe jarraitzen duenez, badirudi 2013an Udalaren egoera ekonomikoan sortutako joera-aldaketa 2014an finkatu egin dela, aurrezki gordin positiboa eta diruzaintza-gerakin positiboa lortu baititu.

Udalak aurrera eraman duen jardueraren bilakaera honako adierazle hauen alderaketatik ondorioztatzen da (ikus oroitidazkia) 2011tik 2014ra.

|  |  |  |  |
| --- | --- | --- | --- |
| Adierazlea | 2011 | 2014 | Aldea (%), 2014/2011 |
| Zorpetze ahalmena | % -4,68 | % 14 | - |
| Inbertsio indizea | % 12,71 | % 7,07 | -44 |
| Gastu arrunta biztanleko | 499 € | 463 € | -7 |
| Tributu diru-sarrerak biztanleko | 288 € | 305 € | 6 |

Ikus daitekeen bezala, 2011tik 2014ra gastu arruntek behera egin dute, eta tributu bidezko diru-sarrerek gora egin dute. Horrekin, zorpetze-ahalmena negatiboa izatetik positiboa izatera pasa da.

IV.4. Aurrekontu-egonkortasuneko eta finantza-iraunkortasunaren helburuak betetzea.

Aurrekontu-egonkortasunaren printzipioa noraino bete den kalkulatu da, Nafarroako Gobernuak 2014ko maiatzean eta urrian horretarako eman dituen gidez baliatuta. Hurrengo taulan ematen dugu horren emaitza:

|  |  |
| --- | --- |
| Kontzeptua | Zenbatekoa |
| Aurrekontuko saldo ez-finantzarioa | 787.436 |
| Doikuntzak | -93.991  |
| Finantzatzeko ahalmena  | 693.445  |

Eguesibarko Udalak bete egiten ditu bai finantza-egonkortasunaren baldintzak, bai gastuaren araua ere, zeren eta egoztekoa den gastua txikiagoa baita ezarritako muga baino (2013an, ehuneko 1,5 egin zuen gora). Halaber, finantza-iraunkortasunaren printzipioa betetzen du, zorrik ez duelako.

Oro har, Udalak betetzen ditu legedia indardunean hornitzaileei ordainketak egiteko ezarritako epeak.

Fiskalizazioaren iritzia ezertan ukitu gabe, Kontuen Ganbera honek nabarmendu nahi ditu egungo krisi ekonomikoko arriskuen ondorioz dagoen egoera, egoera horrek Udalaren kontu publikoen gainean dituen eragin finantzarioak eta aurrekontu-egonkortasunari buruzko arauetatik heldu diren aurrekontu-betebeharrak.

Testuinguru honetan, aurrekontuen plangintzan eta betetzean zorrotz jokatzeak eta funts publikoen erabileran gardentasuna izateak herritarren funtsezko beharrekin bat datorren kudeaketa publiko baten oinarrizko baldintza izan behar dute.

IV.5. Aurreko txostenetan Kontuen Ganberak emandako gomendioen betetze-maila.

Ganbera honek 2013ko ekitaldiari buruz emandako txostenari dagokionez:

1. Honako gomendio garrantzitsuak ezarri dira edo ezartzeko fasean daude:
* *Dokumentazioa kudeatzeko eta artxibatzeko prozedura eraginkorrak ezartzea, eta dokumentazio osoa artxibatzeko artxibo orokor bat sortzeko aukera aztertzea.*
* *Administrazioko alor bakoitzeko arduradunek, espedienteak eta egin beharreko jarduerak direla-eta araudi indardunak eskatzen duen dokumentazioa behar bezala betetzen dela ikuskatzea.*
* *Kontu orokorra indarrean dagoen legediak ezartzen duen epearen barruan onartzea.*
* *2015ean, onetsi egin dira onetsi gabe zeuden sozietate publikoen kontuak.*
1. Oraindik betetzeke daude, txosten honen VI. atalean esaten den moduan, gomendio garrantzitsu hauek, besteak beste:
* *Urtez urte Udalaren aurrekontu orokor bakarra onartzea, indarreko legedian aurreikusitako epearen barruan, Udalaren kudeaketarako tresna eraginkorra izan dadin.*
* *Udalerriak bizi izan duen populazio-igoera dela-eta, gaur egungo zerbitzuak ematearen ondorioz nahiz inbertsio berrien ondorioz alde horrek izanen duen eragina balioestea.*
* *Prozedura berriak hastea iraupenak kontratazio araudian ezarritako muga gainditzen duenean.*
* *Udal zerbitzuak eskaintzeko hain garrantzitsuak diren obren plangintza eta kudeaketa Udalak berak egin, kontrolatu eta finantzatu behar ditu, gure iritzian.*

V. Udalaren 2014ko kontu orokorraren laburpena

Ondoren azaltzen dira 2014ko kontabilitatearen egoera-orri garrantzitsuenak:

V.1. 2014ko aurrekontu bateratuaren betetzearen egoera-orria

|  |
| --- |
| Diru-sarrerak kapitulu ekonomikoen arabera |
| Deskribapena | Hasierako aurreikuspena | Aldak. | Behin betiko aurreikuspena | Aitortutako eskubideak | Betetakoa (%) | Kobrantzak | Kobratzeko dagoena | Kobratzeko dagoena (%) |
| 1. Zuzeneko zergak | 3.648.110 | 0 | 3.648.110 | 3.910.657 | 107 | 3.579.644 | 331.013 | 8 |
| 2. Zeharkako zergak | 225.000 | 0 | 225.000 | 254.860 | 113 | 249.274 | 5.586 | 28 |
| 3. Tasak eta bestelako diru-sarrerak | 1.311.600 | 0 | 1.311.600 | 1.628.696 | 124 | 1.539.301 | 89.395 | 12 |
| 4. Transferentzia arruntak | 4.094.800 | 0 | 4.094.800 | 4.363.644 | 107 | 4.234.236 | 129.409 | 2 |
| 5. Ondare bidezko diru-sarrerak | 794.800 | 0 | 794.800 | 93.318 | 12 | 92.002 | 1.316 | 11 |
| 6. Inbertsio errealen besterentzea | 52.500 | 0 | 52.500 | 6.155 | 12 | 6.155 | 0 | 0 |
| 8. Finantza-aktiboak | 67.000 | 350.700 | 417.700 | 70.574 | 17 | 70.574 | 0 | 0 |
| 9. Finantza-pasiboak | 1.500.000 | 0 | 1.500.000 | 0 | 0 | 0 | 0 | 0 |
| Guztira | 11.693.810 | 350.700 | 12.044.510 | 10.327.904 | 86 | 9.771.186 | 556.719 | 6 |

|  |
| --- |
| Gastuak kapitulu ekonomikoen arabera |
| Deskribapena | Hasierako aurreikuspena | Aldak. | Behin betiko aurreikuspena | Aitortutako betebeharrak | Betetakoa (%) | Ordainketak | Ordaintzeko dagoena | Ordaintzeko dagoena (%) |
| 1. Langile-gastuak | 4.425.315 | 104.550 | 4.529.865 | 4.439.036 | 98 | 4.366.117 | 72.919 | 2 |
| 2. Ondasun arrunten eta zerbitzuen gastuak | 3.767.310 | -76.900 | 3.690.410 | 3.525.039 | 96 | 3.188.922 | 336.117 | 11 |
| 3. Interesak | 3300 | -100 | 3.200 | 517 | 16 | 517 | 0 | 0 |
| 4. Transferentzia arruntak | 1.002.685 | 2.550 | 1.005.235 | 835.603 | 83 | 619.806 | 215.797 | 35 |
| 6. Inbertsio errealak | 2.495.200 | 320.600 | 2.815.800 | 669.699 | 24 | 534.697 | 135.002 | 25 |
| Guztira | 11.693.810 | 350.700 | 12.044.510 | 9.469.894 | 79 | 8.710.059 | 759.835 | 9 |

V.2. 2014ko aurrekontu-emaitza

|  |  |  |
| --- | --- | --- |
| Kontzeptua | 2013ko ekitaldia | 2014ko ekitaldia |
| + Aitortutako eskubideak | 9.527.151 | 10.327.905 |
| - Aitortutako betebeharrak | 9.201.715 | 9.469.895 |
| = Aurrekontu-emaitza | 325.436 | 858.010 |
| Doikuntzak |  |  |
| - Finantzaketaren desbideratze positiboak | 0 | 0 |
| + Finantzaketaren desbideratze negatiboak | 0 | 0 |
| + Diruzaintza-gerakin likidoarekin finantzatutako gastuak - Erantsitakoa | 0 | 44.845 |
| + Ekitaldiko diruzaintza-gerakinarekin finantzatutako gastuak | 0 | 0 |
| = Aurrekontu-emaitza doitua | 325.436 | 902.855 |

V.3. Diruzaintza-gerakinaren egoera-orria 2014ko abenduaren 31n

|  |  |  |
| --- | --- | --- |
| Kontzeptua |  2013ko ekitaldia |  2014ko ekitaldia |
| + Kobratzeko dauden eskubideak | 747.158 | 1.651.189 |
| (+) Diru-sarreren aurrekontua: Aurtengo ekitaldia | 629.327 | 561.252 |
| (+) Diru-sarreren aurrekontua: Itxitako ekitaldiak | 1.273.080 | 1.400.485 |
| + Aurrekontuz kanpoko diru-sarrerak | 50.171 | (\*) 981.767 |
| + Ordainketen itzulketak | 0 | 13 |
| - Aplikatzeko dauden diru-sarrerak | -1.728 | -2.875 |
| - Bilketa zaileko eskubideak | -1.203.692 | -1.289.453 |
| - Ordaintzeko dauden betebeharrak | -1.444.721 | -1.172.444 |
| - Gastuen aurrekontua: Aurtengo ekitaldia | -807.995 | -759.835 |
| - Gastuen aurrekontua: Itxitako ekitaldiak | -38.454 | -47.256 |
| - Diru-sarreren itzulketak | -18.782 | -5.018 |
| + Aplikatzeko dauden gastuak | 132 | 132 |
| - Aurrekontuz kanpoko gastuak | -579.622 | -360.467 |
| + Diruzaintzako funts likidoak | 1.686.080 | 1.202.553 |
| + Finantzaketaren desbideratze metatu negatiboak | - | - |
| (=) Diruzaintza-gerakina, guztira | 988.517 | 1.681.298 |
| Finantzaketa atxikia duten gastuen ondoriozko diruzaintza-gerakina | 0 | 0 |
| Baliabide atxikien diruzaintza-gerakina | 0 | 0 |
| Gastu orokorretarako diruzaintza-gerakina | 988.517 | 1.681.298 |

(\*) Kontusail honek 2014an 950.000 euro dauzka, epe finkoko gordailu bati dagozkionak

V.4. Udalaren egoera-balantzea

Aktiboa

|  |  |  |
| --- | --- | --- |
| Deskribapena | 2014ko ekitaldia | 2013ko ekitaldia |
| A | Ibilgetua | 63.506.028 | 62.978.975 |
| 1 | Ibilgetu materiala | 46.809.327 | 46.383.808 |
| 2 | Ibilgetu ez-materiala | 515.864 | 488.427 |
| 3 | Erabilera orokorrerako azpiegiturak eta ondasunak | 16.106.995 | 16.032.898 |
| 4 | Herri-ondasunak | 36.241 | 36.241 |
| 5 | Finantza-ibilgetua | 37.601 | 37.601 |
| C | Zirkulatzailea | 4.146.202 | 3.638.791 |
| 7 | Izakinak | 0 | - |
| 8 | Zordunak  | 2.943.517 | 1.952.578 |
| 9 | Finantza-kontuak | 1.202.685 | 1.686.213 |
| Aktiboa, guztira | 67.652.230 | 66.617.766 |

Pasiboa

|  |  |  |
| --- | --- | --- |
| Deskribapena | 2014ko ekitaldia | 2013ko ekitaldia |
| A | Ondare garbia | 66.476.779 | 65.171.185 |
| 1 | Ondarea eta erreserbak | 59.491.778 | 59.199.362 |
| 2 | Ekitaldiko emaitza ekonomikoa (etekina) | 1.403.716 | 390.538 |
| 3 | Kapitaleko diru-laguntzak | 5.581.285 | 5.581.285 |
| C | Epe luzeko hartzekodunak | 0 | 0 |
| 4 | Jesapenak, maileguak eta fidantzak, jasotako gordailua | - | - |
| D | Epe laburreko hartzekodunak | 1.175.451 | 1.446.581 |
| 5 | Itxitako aurrekontuetako hartzekodunak eta aurrekontuz kanpokoak | 1.172.576 | 1.444.853 |
| 6 | Aplikatzeke dauden kontusailak eta aldizkatzearen ondoriozko doitzeak | 2.875 | 1.728 |
| Pasiboa, guztira | 67.652.230 | 66.617.766 |

V.5. Udalaren irabazien eta galeren kontua.

Ekitaldiko emaitza arruntak

|  |  |
| --- | --- |
| Zor | Hartzeko |
| Deskribapena | 2014 | 2013 | Deskribapena | 2014 | 2013 |
| 3 | Hasierako izakinak |   |   | 3 | Bukaerako izakinak |  | 0 |
| 39 | Izakinen prezioaren beherapenaren ondoriozko hornikuntzak (ekitaldiko hornikuntza) |   |   | 39 | Izakinen prezioaren beherapenaren ondoriozko hornikuntza (aurreko ekitaldiko hornikuntza) |  | 0 |
| 60 | Erosketak |   |   | 70 | Salmentak | 797.309 | 725.322 |
| 61 | Langile-gastuak | 4.494.520 | 4.549.156 | 71 | Ondasunaren eta enpresaren errenta | 838.502 | 795.968 |
| 62 | Finantza-gastuak | 517 | 3.901 | 72 | Produkzioari eta inportazioari lotutako tributuak | 3.160.956 | 2.885.201 |
| 63 | Tributuak | 0 | 323 | 73 | Errentaren eta ondarearen gaineko zerga arruntak |  666.234 | 583.371 |
| 64 | Lanak, hornidurak eta kanpo zerbitzuak | 3.482.635 | 3.597.218 | 75 | Ustiapenerako diru-laguntzak | - | - |
| 65 | Gizarte prestazioak | 0 | 0 | 76 | Transferentzia arruntak | 4.363.643 | 3.914.883 |
| 66 | Ustiapenerako diru-laguntzak | 0 | 0 | 77 | Kapitalaren gaineko zergak | 338.328 | 305.317 |
| 67 | Transferentzia arruntak | 835.603 | 735.536 | 78 | Bestelako diru-sarrerak | 86.204 | 248.734 |
| 68 | Kapital-transferentziak | 34.993 | 10.000 | 79 | Beren helbururako aplikatutako hornikuntzak | - | - |
| 69 | Amortizazioetarako eta horniduretarako hornidura, ekitaldikoa | 0 | 0 |  |  | - | - |
|   |   | 0 | 0 |  |  | - | - |
| 800 | Ekitaldiko emaitza arrunta (saldo hartzekoduna) | 1.402.908 | 562.662 | 800 | Ekitaldiko emaitza arrunta (saldo zorduna) | - |  |
| Guztira | 10.251.176 | 9.458.796 |  | Guztira | 10.251.176 | 9.458.796 |

Ekitaldiko emaitzak

|  |  |  |  |  |  |
| --- | --- | --- | --- | --- | --- |
|  | 2014 | 2013 |   | 2014 | 2013 |
| 80 | Ekitaldiko emaitza arrunta (saldo zorduna) | - | - | 80 | Ekitaldiko emaitza arruntak (saldo hartzekoduna) | 1.402.908 | 562.662 |
| 82 | Ekitaldiko aparteko emaitzak (saldo zorduna) | - | 148.907 | 82 | Ekitaldiko aparteko emaitzak (saldo hartzekoduna) | 73.660 | - |
| 83 | Balore-zorroaren emaitzak (saldo zorduna) | - | - | 83 | Balore-zorroaren emaitzak (saldo hartzekoduna) | - | - |
| 84 | Itxitako aurrekontuetako eskubide eta betebeharren aldaketa | 72.851 | 23.217 | 84 | Itxitako aurrekontuetako eskubide eta betebeharren aldaketa | - | - |
| 89 | Etekin garbia, guztira (saldo hartzekoduna) | 1.403.717 | 390.538 | 89 | Galera garbia, guztira (saldo zorduna) | - | - |
|  | 1.476.568 | 562.662 |  | Guztira  | 1.476.568 | 562.662 |

VI. Udalari eta haren menpeko enteei buruzko iruzkinak, ondorioak eta gomendioak

Ondotik, kudeaketaren arlo aipagarrien arabera sailkaturik, Ganberaren iritziz Udalak bere antolamendu-sistemak, prozedurak, kontabilitatea eta barne-kontrola hobetzeko hartu beharko lituzkeen neurriei buruzko iruzkin eta gomendio nagusiak emanen ditugu.

VI.1. Alderdi orokorrak

2014ko ekitaldirako aurrekontuari 2014ko martxoaren 6ko osoko bilkuran eman zion Udalak behin-behineko onespena, eta 2014ko apirilaren 10ean hartu zuen indarra, behin betiko onespena Nafarroako Aldizkari Ofizialean argitaratu zenean. Onespen hori, beraz, araudi indardunean ezarritako epeaz kanpo eman da.

Udalaren kontu orokorra 2015eko irailaren 1eko osoko bilkuran onetsi zen.

Andacelay SL sozietate publikoaren 2014ko ekitaldiko kontuak 2015eko apirilaren 29an egin dira, eta Batzar Nagusiak 2015eko ekainaren 10eko saioan onetsi ditu.

“Gestión y Promoción Egüés 21 II SL” sozietateren kontuak, 2012-2013 eta 2014 urteetakoak, 2015eko ekainean egin dira. 2012koak eta 2013koak 2015eko ekainaren 29an eta 30ean onetsi dira, eta 2014koak, berriz, 2015eko uztailaren 2an.

Ez da aurkitu 2014ko fakturarik 2015eko aurrekontuari egotzi zaionik.

Hornitzaileei egindako ordainketen batez besteko aldi baten azterketa egin ondoren, ondorioztatzen da Udalak bete egin dituela hornitzaileei ordaintzeko epeak, Merkataritza-eragiketen Berankortasuna Eragozteko Neurriei buruzko 15/2010 Legean ezarritakoak.

Udala zenbait prozedura judizialetan sartuta dago. Aholkularitza juridikoaren txostenari jarraituz, honako hauek atera ditugu, zenbateko ekonomiko aipagarria baitute:

1. Udalari gastu handiagoa eragin diezaioketen auziak.

Kategoria horren barruan, auzien arrazoiak hiru modutakoak dira, betiere hirigintzaren edo tributuen esparruaren barruan. Auzi horiek Udalaren aurka ebatziko balira, honako ordainketa hauek eraginen lituzkete:

* Udalari eskatutako ondare-erantzukizuna (83/2011 administrazioarekiko auzi-errekurtsoa). Epaia Udalaren aurkakoa izanen balitz kostua 88.000 eurokoa izanen litzateke.
* Udalak Nafarroako Administrazio Auzitegiaren zerga-arloko ebazpenaren aurka aurkeztutako errekurtsoa. Udalak Nafarroako Administrazio Auzitegiaren 2014ko azaroaren 3ko 3219 ebazpenaren aurka aurkeztutako 4/2015 administrazioarekiko auzi-errekurtsoa, hiri-lurren balio-gehikuntzaren gaineko zergaren likidazioa dela eta. Epaia Udalaren aldekoa ez balitz, kostua 73.679 eurokoa izanen litzateke.
* Uharteko Udalak Eguesibarko Udalaren aurka aurkeztutako 65/2015 auzi-errekurtsoa, Erripagañako azalera-eskubideen besterentzeak direla eta. Kopurua 270.091 eurokoa da, eta 2015ean ordaindu zuen Uharteko Udalak. Errekurtsoa Uharteko Udalaren alde ebazten bada, ez du eraginik izanen Eguesibarko aurrekontuan, zeren eta diru-sarrera aurrekontuz kanpoko gisa erregistratu baita.
1. Udalari diru-sarrera handiagoak ekar diezazkioketen auziak.

Beste auzi batzuetan bezala, arrazoia hirigintzakoa edo zerga arlokoa da.

Auzi horiek Udalaren alde ebatziko balira, honako diru-sarrera hauek eraginen lituzkete:

* Sarrigurengo kirol hiriko zenbait obretan antzemandako ezkutuko akatsak (85/2014 administrazioarekiko auzi-errekurtsoa). Errekurtsoa Udalaren aldekoa balitz, 135.065 euroko diru-sarrerak ekarriko lituzke. 2015ean, Udalaren aurka ebatzi da hori; horrenbestez, berme gisa emandako abala itzuli egin da eta, horrenbestez, auziak ez du eraginik aurrekontuan.
* Eguesibarko Udalak Uharteko Udalaren aurka aurkeztutako 145/2015 auzi errekurtsoa, Erripagañako udalez gaindiko proiektu sektorialaren EIOZean likidazioak ez betetzeagatik. Errekurtsoa Udalaren aldekoa balitz, 595.000 euroko diru-sarrerak ekarriko lituzke.

Gure gomendioak:

* *Urtez urte Udalaren aurrekontu orokor bakarra onartzea, indarreko legedian aurreikusitako epearen barruan, Udalaren kudeaketarako tresna eraginkorra izan dadin.*
* *Udalaren kontu orokorra indarrean dagoen legediak ezartzen duen epearen barruan eta dokumentazioarekin onestea.*
* *Zorren egoera-orrian aurkeztea Udalaren partaidetza duten merkataritza-sozietateei buruzko informazioa.*

VI.2. Langileak

Langileen atalaren gastuak 4,4 milioi euro egiten du; hau da, 2014an sortutako gastu guztien ehuneko 46,88 eta gastu arrunten ehuneko 50,44.

2013ko ekitaldiarekin alderatuta, oro har kapitulu hau berdin mantendu da, honako xehetasun hauen arabera:

|  |  |  |
| --- | --- | --- |
|   | Aitortutako betebeharrak | Aldea (%), |
|   | 2014 | 2013 | 2014/2013 |
| Goi-karguak | 53.177 | 49.489 | 7 |
| Behin-behineko langileak (Udaltzaingoaren burua) | 35.484 | 0 |  |
| Funtzionarioak | 1.530.179 | 1.259.339 | 22 |
| Lan-kontratudun finkoak | 27.249 | 25.735 | 6 |
| Aldi baterako lan-kontratudunak | 1.500.593 | 1.777.445 | -16 |
| Gizarte-zamak | 1.292.354 | 1.336.695 | -3 |
| 1. kapitulua, guztira | 4.439.036 | 4.448.703 | 0 |

2014ko martxoaren 19an, Udaltzaingoko burua izendatu zen izendapen askeko postu gisa.

Langile funtzionarioen gastuak, 2013koaren aldean, gora egin zuen, lan-kontratupeko 15 langile finko funtzionario bihurtu baitziren; lan-kontratupeko langileen kopurua proportzio berean jaitsi zen. Prozesu hori 2013an gauzatu zen, maiatzaren 29ko 19/2013 Foru Legea onestearekin. 15 langile horiek funtzionario izaera hartu zuten, eragin guztietarako, 2013ko ekainaren 30etik.

2014ko ekainaren 26an, Konstituzio Auzitegiak baliogabetzat jo du prozesu hori arautzen zuen 19/2013 Foru Legea.

2014ko plantilla organikoaren behin betiko onespena Nafarroako Aldizkari Ofizialean argitaratzearekin heldu zen, 2014ko ekainaren 20an. Onetsitako plantillak, guztira, 100 lanpostu dauzka, guztiak ere funtzionarioek bete beharrekoak. 2014ko urtarrilaren 1ean, guztira 53 lanpostu daude hutsik; horietatik gehienak administrazio-kontratua duten langileekin bete dira.

Plantillak 100 lanpostu jasotzen ditu; horietatik, 53 hutsik daude. Lanpostu huts horietatik gehienak administrazio-kontratupeko langileekin betetzen dira.

Udaleko lanpostuak arlo hauei atxikita daude:

|  |  |
| --- | --- |
| Arloak | Kopurua |
| Zerbitzu orokorrak | 13 |
| Polizia | 21 |
| Gai ekonomikoak eta giza baliabideak | 4 |
| Kultura eta euskara | 7 |
| Kirola | 1 |
| Gizarte ongizatea eta berdintasuna | 17 |
| Hirigintza eta ingurumena | 21 |
| Hezkuntza | 16 |
| Guztira | 100 |

Udaleko langileak honako hauek ziren 2014ko abenduaren 31n:

|  |  |  |  |  |  |
| --- | --- | --- | --- | --- | --- |
|  | Funtzionarioak | Lan-kontratudun finkoak | Kontratu administratiboa dutenak | Lan kontratupeko langileak | Guztira |
| Zerbitzu orokorrak | 4 |  | 8 | 2 | 14 |
| Hirigintza | 3 |  | 1 |  | 4 |
| Askotariko zerbitzuak | 4 |  | 9 | 1 | 14 |
| Polizia | 16 |  | 2 |  | 18 |
| Lorezaintza eta ingurumena | 3 |  | 6 | 2 | 11 |
| Ekonomiko finantzarioak | 3 |  |  |  | 3 |
| Gizarte zerbitzuak | 3 |  | 11 | 4 | 18 |
| Musika eskola | 6 |  | 9 | 4 | 19 |
| Kultura |  | 1 | 4 | 1 | 6 |
| Kirolak | 1 |  |  |  | 1 |
| Gizarte enplegu babestua |  |  |  | 13 | 13 |
| Eszedentzia\* | 2 |  |  |  | 2 |
| Guztira | 45 | 1 | 50 | 27 | 123 |

\*Eszedentziak 2 poliziari dagozkie.

2014an, langile funtzionariorik edo lan-kontratupeko langile finkorik kontratatzeko inongo prozedurarik ez da izan Udalean.

2014tik egindako prozedurak aztertzera jo dugu:

* Gizarte langile bat, euskaraz dakiena, aldi baterako kontratatzeko izangaien zerrendak egiteko hautapen-proben deialdia.
* Ludotekako laguntzailearen lanpostua, euskarazkoa, aldi baterako betetzeko izangaien kontratazio-zerrendak egiteko hautapen-proben deialdia
* Lorezaintzako peoiak aldi baterako kontratatzeko izangaien zerrendak egiteko hautapen-proben deialdia
* Administrari laguntzaileen lanpostuak aldi baterako betetzeko izangaien bi zerrenda, horietako bat euskaraz dakitenena, egiteko hautapen-proben deialdia

Langile-gastuen lagin bat aztertuta, langile-gastuak behar bezala kontabilizatuta daudela, ordainsariak betetako lanposturako erabakitakoak direla eta egindako atxikipenak zuzenak direla ondorioztatzen da, oro har; halere, honako akatsak aurkitu ditugu:

* 2013an indarra duen hitzarmen kolektiboak jai-eguntzat jotzen zuen larunbataren 00:00etatik igande edo jai-egunaren ondorengo egunaren 07:30era lan egindako aldia. Jai eguntzat-hartze hori luzeagoa da Nafarroako Administrazio Publikoen Zerbitzuko Langileen Estatutuan ezarritakoa baino. 2014ko ekainean onetsitako hitzarmen kolektibo berriak, 2014rako eta 2015erako indarrean dagoenak, jai-egunak direla-eta, aurreko hitzarmeneko arauari eusten dio.
* Langileen opor eta baimenen gaineko kontrola MS Officeren tresnen bitartez egiten da, baina horrek ez du aukerarik ematen ordutegiak kontrolatzeko edo txostenak egiteko; langileen arlorako berariazko tresnek emanen lukete horretarako aukera.

Kontratazioak direla-eta egindako azterketatik, ondorioztatzen da oro har zuzen eginda daudela.

Gure gomendioak:

* *Tresna bat ezartzea kasu guztiak hartuko dituena eta langileen kontrola erraztuko duena, haien kontrolari dagokienez.*
* *Hitzarmen kolektiboa egokitzea Nafarroako Administrazio Publikoen zerbitzuko langileriaren estatutuan ezarritakoaren arabera.*
* *Dagoen behin-behinekotasun maila handia saihesteko, eta araudi indardunak horretarako bidea ematen duen neurrian, enplegu eskaintza publikoan sartzea aurrekontuan zuzkidura duten lanpostu huts guztiak.*

VI.3. Ondasun arruntetako eta zerbitzuetako gastuak

Ondasun arruntetan eta zerbitzuetan egindako gastuek 3,5 milioi euro egin dute 2014ko ekitaldian; guztira, ekitaldian aitortutako gastuen ehuneko 37 eta eragiketa arrunten gastuen ehuneko 40 egiten dute. 2013. urtearen aldean, ehuneko 5 egin dute behera.

Behera egite hori zor zaio, funtsean, 2013ko ekitaldian 145.198 euroko gastua erregistratu izateari. Kopuru hori heldu da haur-eskolaren erabilerarako ikasgela batzuk alokatzetik. 2014an, ordea, halako gasturik ez da sortu.

Azterketatik eta kontratu indardunen gainean edo/eta 2014an amaitutakoen gainean egindakotik ondorioztatzen da Udalak nahiko ongi betetzen duela kontratazioaren alorrean aplikatzekoa den araudia, honako salbuespen hauekin:

2014ko ekitaldian, Udalak udal egoitzen garbiketa zerbitzua kontratatzeko prozedurari heldu dio.

|  |  |
| --- | --- |
| 2014 | Urteko ondasunen eta zerbitzuen kontratazioa |
| Deskribapena | Kontratu mota | Esleipen-prozedura | Lizitazioaren zenbatekoa | Eskaintzak egin dituztenak | Esleipenaren zenbatekoa (BEZa kenduta) |
| Udal eraikinen garbiketa | Laguntza kontratua | Irekia | 250.000 | 5 | 216.382 |

Kasu batzuetan, aldeak ikusi dira kontratuan ageri den fidantzaren zenbatekoaren eta jarritako fidantzaren zenbatekoaren artean, azken hori izaki zuzena.

*Gomendatzen dugu kontratuan jarri beharreko fidantzaren zenbatekoa aipatzea, araudian ezarritakoari jarraituz.*

VI.4. Transferentzien ondoriozko gastuak

Transferentzia arruntengatiko gastuak 0,83 milioi eurokoak izan dira; 2014an sortutako gastu guztien ehuneko 9 dira.

Honakoa da transferentzia arruntengatiko 2014ko eta 2014ko gastuak alderatzeko taula, artikuluz artikulukoa:

|  |  |  |
| --- | --- | --- |
|   | Aitortutako betebeharrak | Aldea (%), |
|   | 2014 | 2013 |  2014/2013 |
| Foru Komunitateari | 31.603 | 31.602 | 0 |
| Toki entitateei  | 327.463 | 305.691 | 7 |
| Kirol klub eta elkarteei  | 142.394 | 106.257 | 34 |
| Familiei eta irabazi asmorik gabeko erakundeei | 334.144 | 291.986 | 14 |
| Transferentzia arruntak | 835.604 | 735.536 | 14 |

2013ko ekitaldiarekin alderatuta, gastu horiek ehuneko 14 egin dute gora, funtsean eskualdeko garraioaren kuotak gora egin duelako, kolektibo sozialentzako eta lankidetza-proiektuetarako diru-laguntzek gora egin dutelako eta 0-3 urtekoentzako ibarretik kanpoko zentroetara eramandako bizilagunentzako laguntzarengatik.

Toki entitateentzako diru-laguntzen barruan, Udaleko kontzejuen jaiak finantzatzera bideratutako 57.000 euro egotzi dira (2013ko kopuru bera), bai eta eskualdeko garraioa finantzatzeko 267.000 euro ere 243.000 euro 2013an).

Honakoak dira 2014an emandako diru-laguntza garrantzitsuenak:

|  |  |
| --- | --- |
|  | Aitortutako betebeharrak |
| Kontzeptua | 2014 | 2013 |
| Oinarrizko gizarte-zerbitzuarentzako laguntzak | 141.864 | 160.164 |
| Lankidetza proiektuak | 62.000 | 49.373 |
| Kontzejuei jaiak antolatzeko emandako laguntzak | 55.460 | 56.566 |
| Kirol klubentzako laguntzak | 52.750 | 46.989 |
| Udalaren kirol eskoletarako diru-laguntza | 48.772 | 34.269 |
| Ibarretik kanpoko 0-3 urtekoentzako diru-laguntzak | 35.429 | 13.789 |
| Guztira | 396.275 | 361.150 |

Egindako berrikuspenetik ondorioztatzen da Udalak indarrean dagoen araudia behar bezala bete duela.

Udalak ez du ez Ordenantza Orokorrik ez diru-laguntzen Plan estrategikorik; edonola ere, diru-laguntzak ordenantza berezien bitartez arautzen ditu.

Gure gomendioak:

* *Diru-laguntzen plan estrategiko bat egitea, eta bertan zehaztea helburuak, efektuak, aurreikusitako kostuak, baliabideen aurreikuspena, eragina eta abar.*
* *Diru-laguntzak emateko prozedura arautzen duen ordenantza orokor bat onartzeko egonkortasuna aztertzea.*

VI.5. Inbertsioak

2014. urterako aurrekontuan aurreikusitako inbertsioen (2.815.800 euro) ehuneko 23,78 bete da, eta 669.699,24 eurora iritsi da; hain zuzen ere, ekitaldirako aitortutako betebehar guztien ehuneko zazpi.

Halaber, aurreikusita zegoen beste ikastetxe bat egitea, 1.500.000 euroko hasierako aurreikuspenarekin. Azkenean, Nafarroako Gobernuak eginen du.

2013an, inbertsioak 364.117 eurokoak izan ziren; hori dela eta, 2014an ehuneko 120 handitu dira.

Honakoak dira 2014an egindako inbertsio garrantzitsuenak:

|  |  |
| --- | --- |
| Inbertsioa | Zenbatekoa (eurotan) |
| Futbol zelaiko belarra birjartzea | 101.173 |
| Kirol-instalazioen erreforma | 29.748 |
| Kontzejuetan egindako obrak  | 66.623 |
| Baratze sozialak | 74.097 |
| Sarrigurengo ikastetxe publikoan egindako inbertsioa  | 55.080 |
| Oinarrizko gizarte-zerbitzuarentzako bulegoak handitzea | 51.332 |
| Seinaleak eta altzariak | 50.305 |
| Bideak egokitzea | 27.398 |
| Polizia-ibilgailua | 19.848 |
| Leihatila bakarra | 19.516 |
| Lorategietarako makineria | 18.554 |
| Guztira | 513.674 |

Horietatik guztietatik, beheragoko taulan aipatzen diren espedienteak aztertu ditugu:

|  |  |
| --- | --- |
| 2014 | Inbertsioen kontratazioa |
| Deskribapena | Kontratu mota | Esleipen-prozedura | Lizitazioaren zenbatekoa | Eskaintzak egin dituztenak | Esleipenaren zenbatekoa |
| Bide segurtasuna | Obra eta AT | Irekia | 120.000,00 | 2 | 66.000,00 |
| Futbol zelaiko belarra birjartzea | Obra  | Irekia | 121.100,00 | 7 | 101.172,77 |
| Baratze ekologikoak | Obra  | Irekia | 84.419,71 | 14 | 55.995,59 |
| Oinarrizko gizarte-zerbitzuaren obrak | Obra  | Irekia | 37.191,07 | 7 | 33.772,50 |
| Kirol-instalazioen erreforma | Obra  | Irekia | 30.000,00 | 5 | 22.428,00 |
| Sarrigurengo ikastetxe publikoaren itxitura | Obra  | Publizitaterik gabe negoziatua | 41.303,27 | 7 | 35.281,25 |
| Sarrigurengo Ikastetxe Publikoko kirol pisten itxieraren 2. fasea | Obra | Publizitaterik gabe negoziatua | 52.730,58 | 5 | 36.911,00 |

2014an amaitutako obren exekuzioa aztertuta, ondorioztatzen da Udalak nahiko ongi betetzen duela kontratazioaren alorrean aplikatzekoa den araudia.

VI.6. Aurrekontuko diru-sarrerak

2014ko ekitaldian aitortutako eskubideak 10,3 milioikoak izan dira; ehuneko 99 eragiketa arruntengatiko diru-sarrerei dagozkie eta ehuneko 1, berriz, kapital-eragiketei.

Diru-sarrera arrunten artean tributuen bidezko diru-sarrerak (5,8 milioi eurokoak) eta transferentzia arruntak (4.4 milioi eurokoak) nabarmentzen dira.

Diru-sarreren aurrekontuaren gauzatze-maila ehuneko 86koa izan da. Kapitulu guztiek ehuneko 100etik gorako betetzea izan dute, ondare bidezko diru-sarreren kasuan, non ehuneko 12ko betetzea egon baita, eta finantza-pasiboen betetzean izan ezik; azken horretan, 1,5 milioiko betetzea aurreikusita zegoen, baina ez da gauzatu.

2013ko ekitaldian, 226.000 euroko zenbateko bat erregistratu zen, Andacelay SL hirigintza sozietatetik erreserben kargura jasotako dibidendu bati dagokiona. 2014an, hirigintza-sozietate horrek ez zuen dibidendurik banatu.

2013. urtearen aldean, aitortutako eskubideek ehuneko 8 egin dute gora. Hona xehakatzea:

|  |  |  |
| --- | --- | --- |
| Diru-sarreren kapituluak | Aitortutako eskubide garbiak | Aldea (%), |
| 2014 | 2013 | 2013/2014 |
| 1. Zuzeneko zergak | 3.910.657 | 3.503.404 | 12 |
| 2. Zeharkako zergak | 254.860 | 270.486 | -6 |
| 3. Tasak, prezio publikoak eta beste diru-sarrera batzuk | 1.628.696 | 1.472.550 | 11 |
| 4. Transferentzia arruntak | 4.363.644 | 3.914.883 | 11 |
| 5. Ondare bidezko diru-sarrerak | 93.318 | 263.739 | -65 |
| Diru-sarrera arruntak (1. kapitulutik 5.era) | 10.251.175 | 9.425.062 | 9 |
| 6. Inbertsioen besterentzea | 6.155 | 3.500 | 76 |
| 7. Kapital-transferentziak | 0 | 64.855 | -100 |
| 8. Finantza-aktiboen aldea | 70.574 | 33.734 | 109 |
| Kapital-sarrerak eta finantza-eragiketenak (6. kapitulutik 9.era) | 76.729 | 102.089 | -25 |
| Diru-sarrerak, guztira | 10.327.904 | 9.527.151 | 8 |

2014ko ekitaldian nabarmentzekoa da diru-sarrera arruntek ehuneko bederatzi egin dutela gora.

Ondoko taulan ikusten da diru-sarrera arrunt hauek eta EIOZak azkeneko urte hauetan izan duten bilakaera:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 2007 | 2008 | 2009 | 2010 | 2011 | 2012 | 2013 | 2014 |
| Diru-sarrera arruntak, EIOZa kenduta | 4.667.101 | 5.273.431 | 6.112.411 | 7.004.240 | 7.194.240 | 7.462.980 | 9.154.576 | 9.996.315 |
| EIOZa | 4.622.638 | 1.269.407 | 1.063.717 | 1.631.306 | 808.142 | 213.549 | 270.486 | 254.860 |
| Diru-sarrera arruntak | 9.289.739 | 6.542.838 | 7.176.128 | 8.635.546 | 8.002.382 | 7.676.529 | 9.425.062 | 10.251.175 |

Kapital-eragiketek hondarrezko garrantzia dute diru-sarreren guztizkoan, zeren eta inbertsiorik ez dagoenez, ia ez baita kapitaleko diru-laguntzarik jasotzen

Ondorengo taulan, udal zerga bakoitzaren arabera aitortutako eskubideen bilakaera erakusten da:

|  |  |  |
| --- | --- | --- |
| Zergak | Aitortutako eskubideak | Aldea (%), |
| 2014 | 2013 | 2014/2013 |
| Lurraren gaineko kontribuzioa | 2.652.437 | 2.304.006 | 15 |
| Ibilgailuak | 666.127 | 583.371 | 14 |
| Lurren balio-gehikuntzaren gaineko zerga | 338.328 | 305.319 | 11 |
| JEZa | 253.658 | 310.708 | -18 |
| EIOZa | 254.860 | 270.486 | -6 |
| Guztira | 4.165.410 | 3.773.890 | 10 |

Alderik nabarmenena ikusten da lurraren gaineko kontribuzioan gertatu den igoeran, kontzeptu hori dela-eta zergak ordaintzen dituzten eraikinen kopuruak gora egin duelako eta 2012an indarra hartu zuen balorazio-ponentziaren katastro-balioak hiru urtetan mailaz maila efektibo egiten ari direlako. Halaber, nabarmen egin du gora ibilgailuen gaineko zergak, zeren eta Udala kanpaina bat egiten ari baita bizilagunek beren ibilgailuak zentsa ditzaten beraiek erroldatuta dauden tokian.

Udalak 2012ko ekitaldian aplikatutako tasak, EIOZari dagozkionak salbu, Toki Ogasunei buruzko 2/2014 Foru Legeak agintzen dituen tasa behereneko tartean daude, hurrengo taulan ikus daitekeen bezala:

|  |  |  |
| --- | --- | --- |
|  | Udala | 2/95 Foru Legea |
| Hiri-lurraren gaineko kontribuzioa  | 0,1575 | 0,10 - 0,50 |
| Jarduera ekonomikoen gaineko zerga | 1 | 1 - 1,4 |
| Lurren balio-gehikuntza |  |  |
|  Gaurkotzearen koefizientea | 2,1 eta 2,8 bitarte | 2 eta 3,8 bitarte |
|  Zerga-tasa | 12 | 8 - 20 bitartean |
| Eraikuntza, instalazioak eta obrak | 4,5 eta 4,8 bitarte | 2 - 5 |

Tasa hauetan ez da alderik izan 2009ko ekitalditik.

Diru-sarreren aurrekontuko kontusail lagin bati azterketa egin ondoren, oro har egoki izapidetu eta kontabilizatu direla egiaztatu dugu.

VI.7. Hirigintza

Udalaren hirigintza-zerbitzua honakoek osatzen dute: bi udal arkitekto, aparejadore bat eta administrari bat.

Eguesibarko Udal Plana 2000. urtean onartu zen behin-betiko, eta kontzejuen beste zenbait planeamendu-tresna ere badaude aldi berean.

Lurraldearen Antolamendu eta Hirigintzari buruzko abenduaren 20ko 35/2002 Foru Legeak hiru urteko epea finkatzen zuen, 2006ko apirilera artekoa, indarreko plangintzak homologatu eta egokitzeko.

Eguesibarko Udalaren plan orokorra berraztertzeko prozedura 2006an abiarazi zen. 2011ko maiatzaren 16an, Lurraldearen Antolamendu eta Etxebizitza Departamentuaren erabakiz, behin betiko onespena ematen zaio Eguesibarko Udalaren Plan Orokorrari –ibar osorako bakarra–, baina hiru hilabeteren buruan Erabaki horretan zehazten diren zehaztapen guztiak jasoko dituen testu bateratu bat aurkezteko exijitzen da. Nafarroako Gobernuaren erabaki horren kontra errekurtsoa jarri du herritar-elkarte batek.

Gero, Nafarroako Gobernuak baliorik gabe utzi zuen, urriaren 19ko erabakiz, planeamendu berriaren behin betiko onarpena, aurreikusten den egoitzen emendioa –21.435 etxebizitza– justifikatu gabe dagoela argudiatuz, besteren artean. Erabaki horrekin, plan horren behin-behineko onarpen-fasera atzeratu ziren berriro jarduerak. Gaur egun, Udala aztertzen ari da erabaki horretan ezarritako aldaketak, haiek jaso eta, hartara, HAPO berria idazteko.

Planeamendu berria indarrean jarri arte, oztopoak izanen dira Ibarraren hirigintza planeatzeko, garatzeko, burutzeko eta gauzatzeko, Udalaren beraren eta Udaleko kontzejuen planeamendu-tresna desberdinak daudelako aldi berean.

Beste alde batetik, hirigintzako espedienteen kudeaketa, kontrola eta jarraipena erraztuko luketen kudeaketa-prozedurarik, datu-baserik eta artxibo zentralizaturik ez dagoela ikusi da. Horrez gainera, hirigintzako udal enpresek gauzatzen duten hirigintza-jarduerari dagokionez –etxebizitzak eta bestelako obra batzuk bultzatzea eta eraikitzea–, Udalaren hirigintzaren kudeaketarako eta barne kontrolerako organoek ez zuten behar bezalako jarraipenik egiten inbertsio horien garapen-prozesuaz. Hartara, jarraipen-txostenik egin gabe jarraitzen da.

Udalak udal inbentario bat egina dauka, bai eta Lurzoruaren Udal Ondarearen berariazko erregistro bat ere. Azken hori osatzen duten elementuen balioa 6,7 milioi eurokoa da 2014ko abenduaren 31n, 2013an bezalaxe. Egindako azterketan, ikusi da biak gaurkotuta daudela eta, orokorrean, Udalak haien gaineko kontrol egokia duela.

VI.8. Andacelay SL sozietate publikoa.

Andacelay SL sozietatearen 2014ko abenduaren 31ko urteko kontuak kanpoko auditoreek egindako auditoria finantzarioko txosten batean aztertu ziren, eta iritzia aldekoa izan zen. Kontu hauek 2015eko ekainaren 10ean onetsi dira.

Sozietateak gerente bat dauka 2012ko abendutik.

Sozietatearen ondare garbia 2014ko abenduaren 31n 3,86 milioi eurokoa da; 2013ko abenduaren 31n, berriz, 3,84 milioikoa zen. 2014ko ekitaldiko emaitza 15.449 euroko etekina izan da, zeina funtsean heldu baita finantza-emaitzatik; izan ere, horretan Gestión y Promoción Egüés 21 SA sozietatearen likidaziotik heldutako 44.481 euro erregistratu dira, hartan mantendutako efektibo likidoen zatiari zegozkionak. Sozietate horren likidaziorako eta desegiterako eskritura 2015eko apirilaren 25ean sinatu zen.

Gainera, izakinen narriatzerengatik egindako probisio bat erregistratu da, 21.588 eurokoa.

Aktibo zirkulatzailearen “Efektiboaren eta bestelako aktibo likidoen” kontusaila 0,37 milioi eurokoa da 2014ko abenduaren 21ean, eta “aldi baterako finantza-inbertsio” gisa erregistratutako epe laburreko gordailu bat ere badago, 1,5 eurokoa; horrek, guztira, 1,8 euroko efektiboa egiten du, gehi epe luzeko 1,5 milioiko finantza-inbertsio bat. Gainera, 2014ko itxieran, balantzeak 470.233 euroko izakinak (ondasun higiezinak) islatzen ditu, zeinak heldu baitira lehen aipatutako sozietatearen likidaziotik; 2013ko izakinak, berriz, 491.821 eurokoak izan ziren.

Sozietateko Administrazio Kontseiluko burua alkatea da, bazkideen 2012ko ekainaren 28an batzar orokorraren aktaren bidez izendatua.

VI.9. Gestión y Promoción Egüés 21-II SL sozietate mistoa

2015eko ekainaren 29an eta 30ean, sozietate horren 2012ko eta 2013ko ekitaldietako kontuak egin eta onetsi dira.

Halaber, 2015eko ekainaren 30ean 2014ko kontuak formulatu dira, eta kontu horiek 2015eko uztailaren 2an onetsi dira. Kontuen egitea eta onespena merkataritza-legedia indardunean ezarritako epeez kanpo egin dira. Administratzaile guztiek ez dituzte sinatu 2012ko, 2013ko eta 2014ko kontuak.

Sozietateak 2015ean kanpoko auditoria bat egin du 2012ko, 2013ko eta 2014ko kontuei buruz, eta iritzia aldekoa izan da.

2011ko datu konparatiboak, 2012ko urteko kontuetan ageri direnak, ez dagozkie 2011ko urteko kontuei, 2012ko urteko kontuei buruzko oroitidazkiko 2.7 puntuan aipatzen diren azalpenei jarraituz.

Sozietateak 752.718 euroko ondarea dauka 2014an; 2013an, berriz, 741.950 eurokoa zeukan, nagusiki erreserbekin eratua (739.000 euro). 2014ko pasibo ez-korrontea 2.596.414 eurokoa da guztira (2013an 4.000.528 eurokoa izan zen). Sozietate honek ez du langilerik.

Jarraian, izakinen xehetasunak, 2014ko eta 2013ko abenduaren 31n:

|  |  |  |  |
| --- | --- | --- | --- |
| Xehetasuna | 2014 | 2013 | Aldea (%) |
| Etxebizitzei lotutako garajeak  | 100.500 | 150.270 | -33 |
| Etxebizitzei lotutako trastelekuak  | 107.289 | 160.803 | -33 |
| Etxebizitzak  | 2.659.342 | 4.155.643 | -36 |
| Lokalak  | 98.400 | 98.400 | 0 |
| Garaje libreak  | 63.000 | 67.200 | -6 |
| Hornitzaileei emandako aurrerakina  | 7.465 | 5.619 | 33 |
| Balio-galera  | 310.003 | 459.825 | -33 |
| Guztira | 2.725.993 | 4.178.110 | -35 |

Ikus daitekeen bezala, 2014an zehar inbentarioaren ehuneko 35 saldu da.

2013ko ekainaren 14an, bazkide pribatua hartzekodunen borondatezko konkurtsoan deklaratu zen. Urteko kontuak egiteko egunean (2014-06-30) hartzekodunekiko hitzarmena egiteko proposamen bat badago zeina administratzaile konkurtsalak ontzat eman baitu, bazkide pribatuak aurkeztutako bideragarritasun planean oinarritua. Gaur egun hitzarmena jada irmoa da.

Txosten hau eman da araudi indardunak ezarritako izapideak bete ondoren, Jesús Muruzábal Lerga auditore jaunak proposatuta, bera izan baita lan honen arduraduna.

Iruñean 2015eko abenduaren 22an.

Jarduneko lehendakaria, Luis Ordoki Urdazi

Behin-behineko txostenari aurkeztutako alegazioak

Eguesibarko Udaleko alkate Alfonso Etxeberria Goñi jaunak, Udalaren izenean eta hura ordezkatuz, ondokoa dio:

2015eko abenduaren 16an jaso duela Eguesibarko Udalaren 2014ko ekitaldiari dagokion behin-behineko fiskalizazio-txostena.

Hura aztertuta, eta alegazioak aurkezteko emandako epearen barruan, idatzi honen bidez ondoko alegazio hauek aurkeztu nahi dituela:

Bakarra. Txosteneko 23. orrialdean, *“Udalari eta haren menpeko enteei buruzko iruzkinak, ondorioak eta gomendioak”* atalaren barruan, eta Udalari gastu handiagoa ekar diezaioketen auziei buruz ari dela, honako hau jaso da:

*“Udalak Nafarroako Administrazio Auzitegiaren zerga-arloko ebazpenaren aurka aurkeztutako errekurtsoa. Udalak Nafarroako Administrazio Auzitegiaren 2014ko azaroaren 3ko 3219 ebazpenaren aurka aurkeztutako 4/2015 administrazioarekiko auzi-errekurtsoa, hiri-lurren balio-gehikuntzaren gaineko zergaren likidazioa dela eta. Epaia Udalaren aldekoa ez balitz, kostua 73.679 eurokoa izanen litzateke.”*

Bada, kontua da prozedura horretan ISIVTNUren bi likidazio eztabaidatzen ari direla: bata 4.726,52 eurorekin likidatua, eta bestea 68.952,15 eurorekin. Horietako lehena jada errekarguarekin sartu zen, bide exekutiboan ordainarazi baitzen. Sartutako kopurua 5.674,90 eurokoa izan zen guztira. Horietako bigarrena (68.952,15 eurokoa) oraindik ere ez da sartu.

Horren guztiaren ondorioa da Udalak aurkeztutako errekurtsoaren ezespenak 5.674,90 euroko kostua ekarriko liokeela erakundeari (jada sartutako diru-kopurua, zeina itzuli beharko baitu); eta errekurtsoaren baiespenak, berriz, 68.952,15 euroko diru-sarrerak ekarriko lizkiokeela (sartu gabe dagoen diru-kopurua).

Hori guztia dela eta,

Eskatzen da aurkeztutzat jotzea aurreko alegazioak eta kontuan hartzea behin betiko fiskalizazio txostena egiterakoan.

Sarrigurenen (Eguesibarra), 2015eko abenduaren 21ean

Alfonso Etxeberría Goñi, Eguesibarko alkatea